Sommer-OL 1968

Sommer-OL 1968 ble arrangert i Mexico by i Mexico fra 12. til 27. oktober 1968. Dette var første gang lekene ble arrangert i Latin-Amerika og også første gang lekene ble arrangert i et spansktalende land.

I forkant av lekene ble det arrangert flere demonstrasjoner i Mexico by, der mexicanske studenter protesterte mot at president Gustavo Díaz Ordaz og hans regjering valgte å bruke penger på et idrettsarrangement samtidig som hele landet var preget av fattigdom. 2. oktober 1968 var det omtrent  studenter som hadde samlet seg til demonstrasjon ved Plaza de las Tres Culturas. Mexicos innenriksminister Luis Echeverría sendte politi- og militærstyrker til stedet og disse omringet demonstrantene og begynte å skyte inn i folkemengden. Både demonstranter og tilfeldig forbipasserende ble beskutt, og mer enn 250 mennesker døde og flere tusen ble skadet i Tlatelolcomassakeren. Echeverría ble i 2006 tiltalt for folkemord, men saken ble nesten tre år senere henlagt på grunn av foreldelse.

I USA oppfordret Harry Edwards, professor på universitetet i San Jose i California, de afrikansk-amerikanske utøverne til å boikotte lekene i protest mot det amerikanske samfunnets rasisme og USAs offentlige segregeringspolitikk. Det ble ikke iverksatt noen boikott, men både gullvinneren og bronsevinneren på 200 meter for menn, Tommie Smith og John Carlos, var inspirert av Edwards da de protesterte ved å vise Black Power-hilsenen under seiersseremonien. Den internasjonale olympiske komité (IOK) utviste begge utøverne fra den olympiske landsbyen, og de ble begge utestengt fra videre deltakelse i lekene. I ettertid er Smiths og Carlos' markering regnet blant en av de viktigste milepælene innen den amerikanske borgerrettsbevegelsen. 

Etter at Mexico by ble valgt som vertsby, ble det advart mot at lekene skulle arrangeres på steder som lå over  meter over havet fordi den oksygenfattige luften kunne ha negativ påvirkning på utøverne. De som merket den negative påvirkningen mest var utøverne i utholdenhetsøvelser, som blant andre langdistanseløperne. I idretter og øvelser som krever langvarig og høyt opptak av oksygen var resultatene adskillig dårligere enn i Sommer-OL 1964 i Tokyo. Utøvere av eksplosive idretter og øvelser opplevde den tynne lufta og den lavere gravitasjonen som en positiv effekt. Lengdehopperen Bob Beamon var av disse, da han hoppet 55 centimeter lengre enn den gjeldende verdensrekorden da han satte ny verdensrekord i lengdehopp med 8,90 meter. Det ble satt nye verdensrekorder i de fleste sprintrelaterte øvelsene og mange av disse rekordene ble stående i årevis. Dick Fosbury ble den første som tok olympisk gull i høydehopp med en ny teknikk, der man hopper med hodet først og ryggen nærmest lista. Etter Fosburys suksess med denne måten å hoppe på, ble teknikken kalt «Fosbury flop» og den har blitt den mest benyttede teknikken i høydehopp. 

Dette var de første olympiske sommerleker der de to tyske statene Vest-Tyskland (FRG) og Øst-Tyskland (GDR) deltok med separate tropper. Etter andre verdenskrig ble Tyskland ikke invitert til lekene i 1948, men Øst- og Vest-Tyskland fikk delta med samlet tysk tropp under navnet Det forente Tyskland (EUA) i lekene i 1952, 1956, 1960 og 1964. Sør-Afrika ble ikke invitert til lekene på grunn av sin apartheidpolitikk. Nord-Korea valgte å boikotte lekene på grunn av to uoverenstemmelser med IOK. Landets utøvere i friidrett var i 1966 blitt utestengt av IOK og i tillegg hadde IOK bestemt at dersom landet skulle delta måtte de benytte navnet Nord-Korea og ikke landets offisielle navn, Den demokratiske republikken Korea. 

USA ble beste nasjon med 45 gullmedaljer og 107 medaljer totalt, mens «Gullfireren» vant Norges ene gullmedalje.

 Valg av vertsby 
Mexico by ble valgt ved avstemning under den internasjonale olympiske komités 61. sesjon i Baden-Baden i Vest-Tyskland 18. oktober 1963.

+ Avstemning – arrangør av Sommer-OL 1968 Kandidat Nasjon StemmerMexico by30Detroit14Lyon12Buenos Aires2

 Arenaer 
ArenaIdrett(er) Ref. Velódromo Olímpico Agustín Melgar  Sykling (bane)  Arena México  Boksing  Club de Golf Avándaro  Hestesport (feltritt)  Campo Marte  Hestesport (dressur, individuell sprangridning)   Polígono de Tiro del Campo Militar n.º 1  Moderne femkamp (riding, løping)  Club de Yates de Acapulco  Seiling  Estadio Azteca  Fotball (finale)  Estadio Cuauhtémoc (Puebla de Zaragoza)  Fotball (gruppespill)  Estadio Jalisco (Guadalajara)   Fotball (gruppespill)  Estadio León (León)  Fotball (gruppespill)  Estadio Olímpico Universitario  Friidrett , Åpning- og avslutningsseremoni, Hestesport (sprangridning lag)  Sala de Armas Fernando Montes de Oca   Fekting, Moderne femkamp (fekting)  Alberca Olímpica Francisco Márquez   Stuping, Moderne femkamp (svømming), Svømming, Vannpolo  Pista de Hielo Insurgentes   Bryting  Teatro de los Insurgentes   Vektløfting  Gimnasio Olímpico Juan de la Barrera   Volleyball  Palacio de los Deportes   Basketball, Volleyball  Estadio Municipal   Landhockey  Auditorio Nacional   Turn  Pista de Hielo Revolución   Volleyball  Ciudad Satélite   Sykling (landevei)  Alberca Olímpica   Vannpolo  Poligono de Tiro Vicente Suárez   Moderne femkamp (skyting), Skyting  Pista Olímpica Virgilio Uribe   Padling, Roing  Plaza de la Constitución   Friidrett (maraton-start) 

 Idretter 
Det ble konkurrert i 172 øvelser i 18 idretter. (Antall øvelser per idrett i parantes) 

Svømmesport

 Demonstrasjonsidretter 
 20px|Basque pelota Basque pelota
 20px|Tennis Tennis

 Deltakelse 

 Deltakerland 
112 nasjonale olympiske komiteer deltok i lekene. (Antall deltakere per nasjon i parentes)
















































































































 Medaljefordeling 
 Vertsnasjon ()
+ 40px|left|De olympiske ringer  Medaljefordeling – Sommer-OL 1968 Mexico by 40px|right|De olympiske ringer1.  4528341072.  293230913.  1177254.  101012325.  997256.  735157.  724138.  51110269.  5751710.  5531311.  52111812.  4651513.  3491614.  342915.  333916.  332817.  331718.  243919.  212520.  211421.  200222.  143823.  131524.  121425.  110225.  110227.  102328.  101229.  100129.  100131.  040432.  022433.  014534.  013435.  012336.  011236.  011236.  011239.  010139.  010141.  002242.  001142.  001142.   0011 Totalt174170183527

 Referanser 

 Litteratur 


 Eksterne lenker 

  Official Report, v. 1 hos la84.org
  Official Report, v. 2 hos la84.org
  Official Report, v. 3 – Results hos la84.org
  Official Report, v. 4 hos la84.org
  1968 Summer Olympics hos olympedia.com
  1968 Ciudad de México Summer Games  på sports-reference.com

Se også
Olympiske leker og politikk